Campidano

Campidano () Sardiniako lautadarik zabalena da. Uhartaren hego-mendebaldean dago, eta 100 kilometro inguruko perimetroa du. Campidanon sardinieraren dialekto bat hitz egiten dute, sardiniera kanpidanearra hain zuzen ere.

 Geografia 
Hegoaldetik iparralderako lautadak Cagliariko Hiri Metropolitanoa eta Hegoaldeko Sardinia eta Oristanoko probintziak zeharkatzen ditu. Cagliari hiria, uharteko jenderik handiena, lautadaren hegoaldeko eskualdean dago, kostaldearen ondoan.

Arroz-soroak ugariak dira lautadaren iparraldean, Oristano hiriaren inguruan. Eremu horretan itsasoratzen da Tirso ibaia, uharte osoko luzeena. Inguruko beste labore tipiko batzuk orburuak eta garia dira.

 Geologia 
Geologiaren ikuspegitik, faila-sistema bateko grabena da, horstez inguratua. Lurrazalaren sakonune hori duela 2-4 milioi urte sortu zen, Pliozeno Ertainaren eta Pleistozenoaren hasieraren artean, eta erupzio-gertaerei lotuta dago. Ondoren, alubioi-sedimentazioaren fenomenoak izan ziren, eta, ondorioz, 600 metroko lodiera zuen ibai delta bat sortu zen.

 Historia 
Feniziarren eta erromatarren garaietatik, ordokian garia eta mahatsondoa modu intentsiboan landatzen zituzten.

Erromatarrek malaria ekarri zuten lautadara, Anopheles eltxoak transmititua, eta gaixotasun horrek bi milurtekotan zehar asko murriztu zuen lurraldeko biztanleria. XX. mendetik aurrera lurraldea suspertzen hasi zen, eta gaur egun osasun eta bizigarritasun ona du.

 Erreferentziak 

 Kanpo estekak 

Kategoria:Italiako lautadak
Kategoria:Sardiniako geografia
Kategoria:Hegoaldeko Sardiniako probintzia
Kategoria:Oristanoko probintzia
Kategoria:Cagliariko probintzia